પ્રાપ્ત જાણકારી મુજબ, શાહજહાંપુરના કમલેશ વીજ પોલ પર કામ કરતી વખતે કરંટ લાગતા ઘવાયા હતા. ત્યારબાદ તેમના પરિવારે તેમને હોસ્પિટલમાં દાખલ કર્યા હતા પરંતુ સ્થિતમાં સુધારો નથતા તેમને કેજીએમયુ સારવાર માટે ખસેડાયા હતા. ત્યાં તેમણે આયુષ્માન કાર્ડ થકી મફ્ત સારવારની વાત કરતા ડોક્ટર ભડકી ગયો હતો. દર્દીના આરોપ મુજબ ડોક્ટરે જણાવ્યું હતું કે, અહિંયા મફ્ત સારવાર થતી નથી જાઓ પહેલા મોદી પાસેથી પૈસા લઇને આવો પછી સારવાર થશે. હોસ્પિટલના આવું વલણ જોઇને દર્દીને પૈસા ભરીને સારવાર કરાવવાની ફરજ પડી હતી.